CELEX: 22010D0120
Language: hu
Date: 2010-11-10 00:00:00
Title: Az EGT Vegyes Bizottság 120/2010 határozata ( 2010. november 10. ) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról

3.3.2011   
            
            
               HU
            
            
               Az Európai Unió Hivatalos Lapja
            
            
               L 58/77
            
         AZ EGT VEGYES BIZOTTSÁG 120/2010 HATÁROZATA
   (2010. november 10.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2010. július 2-i 85/2010 EGT vegyes bizottsági határozat (1) módosította.
            
         
               (2)
            
            
               Az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 2009. július 13-i 2009/65/EK európai parlamenti és tanácsi irányelvet (átdolgozás) (2) bele kell foglalni a megállapodásba.
            
         
               (3)
            
            
               A 2006/48/EK európai parlamenti és tanácsi irányelv egyes mellékleteinek a kockázatkezelésre vonatkozó technikai rendelkezések tekintetében történő módosításáról szóló, 2009. július 27-i 2009/83/EK bizottsági irányelvet (3) bele kell foglalni a megállapodásba.
            
         
               (4)
            
            
               Az elektronikuspénz-kibocsátó intézmények tevékenységének megkezdéséről, folytatásáról és prudenciális felügyeletéről, a 2005/60/EK és a 2006/48/EK irányelv módosításáról, valamint a 2000/46/EK irányelv hatályon kívül helyezéséről szóló, 2009. szeptember 16-i európai parlamenti és tanácsi 2009/110/EK irányelvet (4) bele kell foglalni a megállapodásba.
            
         
               (5)
            
            
               A pénzügyi szolgáltatási ágazat javadalmazási politikájáról szóló, 2009. április 30-i 2009/384/EK bizottsági ajánlást (5) bele kell foglalni a megállapodásba.
            
         
               (6)
            
            
               A 2009/65/EK irányelv 2011. július 1-jével hatályon kívül helyezi a megállapodásba foglalt 85/611/EGK tanácsi irányelvet (6), amelyet következésképpen 2011. július 1-jei hatállyal a megállapodásból el kell hagyni.
            
         
               (7)
            
            
               A 2009/110/EK irányelv 2011. április 30-ával hatályon kívül helyezi a megállapodásba foglalt 2000/46/EK európai parlamenti és tanácsi irányelvet (7), amelyet következésképpen 2011. április 30-i hatállyal a megállapodásból el kell hagyni.
            
         
               (8)
            
            
               A 2002/92/EK európai parlamenti és tanácsi irányelv (8), amelyet az EGT Vegyes Bizottság 2003. szeptember 26-i 115/2003 határozatával (9) belefoglaltak a megállapodásba, hatályon kívül helyezte a megállapodásba foglalt 77/92/EGK tanácsi irányelvet (10), amelyet következésképpen a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a következőképpen módosul:
   
               1.
            
            
               A 30. (85/611/EGK tanácsi irányelv) és a 30a. (2007/16/EK bizottsági irányelv) pont számozása 30a., illetve 30b. pontra változik.
            
         
               2.
            
            
               A szöveg az új 30a. pont (85/611/EGK tanácsi irányelv) előtt a következő ponttal egészül ki:
               
                           „30.
                        
                        
                           
                              32009 L 0065: az Európai Parlament és a Tanács 2009/65/EK irányelve (2009. július 13.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (átdolgozás) (HL L 302., 2009.11.17., 32. o.).”
                        
                     
         
               3.
            
            
               Az új 30a. pont (85/611/EGK tanácsi irányelv) szövegét 2011. július 1-jei hatállyal el kell hagyni.
            
         
               4.
            
            
               A 15. pont (2000/46/EK európai parlamenti és tanácsi irányelv) számozása 15a. pontra változik.
            
         
               5.
            
            
               A szöveg az új 15a. pont (2000/46/EK európai parlamenti és tanácsi irányelv) előtt a következő ponttal egészül ki:
               
                           „15.
                        
                        
                           
                              32009 L 0110: az Európai Parlament és a Tanács 2009/110/EK irányelve (2009. szeptember 16.) az elektronikuspénz-kibocsátó intézmények tevékenységének megkezdéséről, folytatásáról és prudenciális felügyeletéről, a 2005/60/EK és a 2006/48/EK irányelv módosításáról, valamint a 2000/46/EK irányelv hatályon kívül helyezéséről (HL L 267., 2009.10.10., 7. o.).”
                        
                     
         
               6.
            
            
               Az új 15a. pont (2000/46/EK európai parlamenti és tanácsi irányelv) szövegét 2011. április 30-i hatállyal el kell hagyni.
            
         
               7.
            
            
               A 14. pont (2006/48/EK európai parlamenti és tanácsi irányelv) a következő francia bekezdésekkel egészül ki:
               
                           „—
                        
                        
                           
                              32009 L 0083: a Bizottság 2009. július 27-i 2009/83/EK irányelve (HL L 196., 2009.7.28., 14. o.),
                        
                     
                           —
                        
                        
                           
                              32009 L 0110: az Európai Parlament és a Tanács 2009. szeptember 16-i 2009/110/EK irányelve (HL L 267., 2009.10.10., 7. o.).”
                        
                     
         
               8.
            
            
               A 23b. pont (2005/60/EK európai parlamenti és tanácsi irányelv) a következő francia bekezdéssel egészül ki:
               
                           „—
                        
                        
                           
                              32009 L 0110: az Európai Parlament és a Tanács 2009. szeptember 16-i 2009/110/EK irányelve (HL L 267., 2009.10.10., 7. o.).”
                        
                     
         
               9.
            
            
               A szöveg a 43. pont (2007/657/EK bizottsági ajánlás) után a következő ponttal egészül ki:
               
                           „44.
                        
                        
                           
                              32009 H 0384: a Bizottság 2009/384/EK ajánlása (2009. április 30.) a pénzügyi szolgáltatási ágazat javadalmazási politikájáról (HL L 120., 2009.5.15., 22. o.).”
                        
                     
         
               10.
            
            
               A 13. pont (77/92/EGK tanácsi irányelv) szövegét el kell hagyni.
            
         
               11.
            
            
               A 29f. (2004/72/EK bizottsági irányelv) és a 29g. (2004/109/EK európai parlamenti és tanácsi irányelv) pont számozása 29c., illetve 29d. pontra változik.
            
         
               12.
            
            
               A 29ga. pont (2007/14/EK bizottsági irányelv) számozása 29da. pontra változik.
            
         
               13.
            
            
               A 29h. pont (1569/2007/EK bizottsági rendelet) számozása 29e. pontra változik.
            
         2. cikk
   A 2009/65/EK, a 2009/83/EK és a 2009/110/EK irányelvnek, valamint a 2009/384/EK ajánlásnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. november 11-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (11).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. november 10-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 277., 2010.10.21., 39. o.
   
      (2)  HL L 302., 2009.11.17., 32. o.
   
      (3)  HL L 196., 2009.7.28., 14. o.
   
      (4)  HL L 267., 2009.10.10., 7. o.
   
      (5)  HL L 120., 2009.5.15., 22. o.
   
      (6)  HL L 375., 1985.12.31., 3. o.
   
      (7)  HL L 275., 2000.10.27., 39. o.
   
      (8)  HL L 9., 2003.1.15., 3. o.
   
      (9)  HL L 331., 2003.12.18., 34. o.
   
      (10)  HL L 26., 1977.1.31., 14. o.
   
      (11)  Alkotmányos követelmények fennállását jelezték.